ગીર જંગલના સિંહોમાં કેનાઈન ડિસ્ટેમ્પર વાઈરસનો રોગચાળો પ્રસર્યા બાદ પશુઓમાં ફેલાતી મહામારી રોકવા પશુચિકિત્સા પાછળ થતાં ખર્ચનો વિષય ચર્ચામાં આવ્યો છે, ત્યારે એ બાબત સ્પષ્ટરૂપે બહાર આવી છે કે, પશુઓમાં ફેલાતી મહામારી રોકવા માટે કેન્દ્ર સરકાર તરફથી મળતી આર્થિક સહાયમાં મોટો ઘટાડો થયો છે, તદુપરાંત એ બાબત પણ ઊડીને આંખે ચઢી છે કે, પશુચિકિત્સા માટે રાજ્યનો પશુપાલન વિભાગ સક્ષમ ના હોઈ કેન્દ્રીય ફંડ મેળવવામાં રાજ્યને મોટું નુકસાન થઈ રહ્યું છે.